ไนเจล แมนเซลล์

**ไนเจล เออร์เนสต์ เจมส์ แมนเซลล์** (; เกิด 8 สิงหาคม ค.ศ. 1953) เป็นอดีตนักแข่งรถชาวบริติช เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  และการแข่งขันอินดีคาร์ในฤดูกาล 1993 และ 1994 แมนเซลล์เป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับวิลเลียมส์ และชนะการแข่งขันกรังด์ปรีซ์ 31 รายการตลอด 15 ฤดูกาลแข่งขัน ส่วนผลงานการแข่งรถล้อเปิดในสหรัฐอเมริกานั้น แมนเซลล์เป็นแชมป์อินดีคาร์เวิลด์ซีรีส์ประเภทนักขับในฤดูกาล 1993 กับนิวแมน/ฮาสเรซซิง โดยเขาเป็นนักแข่งรถคนเดียวในประวัติศาสตร์ที่เป็นแชมป์การแข่งขันฟอร์มูลาวันและการแข่งขันรถล้อเปิดในสหรัฐอเมริกาติดต่อกัน

แมนเซลล์เกิดที่วุร์สเตอร์เชอร์และเติบโตที่เบอร์มิงแฮม เขาเริ่มต้นอาชีพนักแข่งรถค่อนข้างช้าโดยใช้เงินของตนเองเพื่อเข้าร่วมการแข่งขันในรายการที่สูงขึ้น ดังเช่นการแข่งขันฟอร์มูลาฟอร์ด 1600 ของสโมสรนักแข่งรถอังกฤษที่เขาเป็นแชมป์ประจำฤดูกาล 1977 แม้ว่ากระดูกคอของเขาจะหักจากอุบัติเหตุในรอบคัดเลือกที่สนามแบรนส์แฮตช์ก็ตาม และการแข่งขันบริติชฟอร์มูลาทรีตั้งแต่ฤดูกาล 1977 ถึง 1980 ซึ่งเขาประสบอุบัติเหตุอีกครั้งจนกระดูกสันหลังหักในฤดูกาล 1979 แมนเซลล์กลายเป็นนักขับทดสอบให้แก่โลตัส และด้วยความสามารถของเขาที่สร้างความประทับใจให้แก่ผู้ก่อตั้งทีมคือ คอลิน แชปแมน ทำให้เขาได้เข้าร่วมการแข่งขันฟอร์มูลาวันกรังด์ปรีซ์สามรายการของฤดูกาล  เขาเป็นนักแข่งหลักของโลตัสจนครบสี่ฤดูกาลถ้วนด้วยความยากลำบาก ก่อนที่เขาจะย้ายไปยังวิลเลียมส์ในฤดูกาล  และได้ชัยชนะสองครั้งแรกจากการแข่งขันยูโรเปียนและเซาท์แอฟริกันกรังด์ปรีซ์ แมนเซลล์พลาดตำแหน่งแชมป์ประเภทนักขับประจำฤดูกาล  ให้แก่อาแล็ง พร็อสต์ โดยตามหลังเพียงแค่สองคะแนนจากอุบัติเหตุในการแข่งขันที่ออสเตรเลีย และฤดูกาล  ให้แก่นักขับร่วมทีมคือ แนลซง ปีเก ท่ามกลางการแข่งขันกันเองอย่างดุเดือด จนกระทั่งแมนเซลล์ประสบอุบัติเหตุรุนแรงในรอบคัดเลือกที่ญี่ปุ่น และไม่สามารถแข่งขันต่อไปได้จนจบฤดูกาล ฤดูกาลสุดท้ายของเขากับวิลเลียมส์ภายใต้เครื่องยนต์ธรรมดาของจัดด์พบกับช่องว่างด้านประสิทธิภาพเมื่อเทียบกับทีมผู้ผลิตรายอื่น ส่งผลให้เขาไม่ได้ชัยชนะจากการแข่งขันกรังด์ปรีซ์รายการใดเลย

แมนเซลล์เข้าร่วมแฟร์รารีในฤดูกาล  โดยเป็นนักแข่งคนสุดท้ายที่ได้รับเลือกด้วยตนเองก่อนการเสียชีวิตของเอนโซ แฟร์รารี เขาชนะการแข่งขันกรังด์ปรีซ์รายการแรกกับทีมที่บราซิล และได้รับฉายา "พญาสิงโต" จาก*[[ตีโฟ|ตีโฟซี]]*ด้วยรูปแบบการขับรถที่ห้าวหาญของเขา พร็อสต์ซึ่งเป็นแชมป์ในฤดูกาลข้างต้นได้กลายมาเป็นนักขับร่วมทีมประจำฤดูกาล  ทำให้เกิดความแตกต่างในการบริหารนักขับ แมนเซลล์จึงออกจากทีมหลังสิ้นสุดฤดูกาล เขาตั้งใจออกจากการแข่งขันฟอร์มูลาวันด้วย แต่แฟรงก์ วิลเลียมส์ ได้เจรจาให้กลับมาอยู่ที่วิลเลียมส์ดังเดิม เขามีผลงานกับทีมที่ดีขึ้นจนได้เป็นแชมป์ในฤดูกาล  โดยเขาครองสถิตินักขับที่มีอัตราตำแหน่งโพลมากที่สุดในหนึ่งฤดูกาลแข่งขันด้วยจำนวนสิบสี่ตำแหน่ง ซึ่งเปลี่ยนมาเป็นชัยชนะได้ถึงเก้าครั้ง ท้ายที่สุดแมนเซลล์ก็ออกจากการแข่งขันฟอร์มูลาวันหลังจากเกิดข้อพิพาทสัญญากับวิลเลียมส์ และผันตัวไปแข่งรถอินดีคาร์เวิลด์ซีรีส์แทนตั้งแต่ฤดูกาล 1993 ถึง 1994 กับนิวแมน/ฮาสเรซซิง โดยเขาเป็นนักแข่งหน้าใหม่คนแรกในประวัติศาสตร์ที่ชนะการแข่งขันกรังด์ปรีซ์รายการแรกของตัวเองและได้ตำแหน่งแชมป์ประเภทนักขับไปครอง เขาได้รับเชิญให้กลับมาแข่งขันฟอร์มูลาวันให้แก่วิลเลียมส์ภายหลังการเสียชีวิตของอาอีร์ตง เซนนา ระหว่างฤดูกาล  และทดลองแข่งขันให้แก่แมกลาเรนในฤดูกาลถัดมา

แมนเซลล์เข้าร่วมการแข่งขันรวมอดีตนักแข่งฟอร์มูลาวันอย่างกรังด์ปรีซ์มาสเตอส์ซีรีส์ใน ค.ศ. 2005 และได้รับตำแหน่งแชมป์ของปีนั้น เขาเซ็นสัญญาแข่งรถสปอร์ตหนึ่งรายการให้แก่ทีมจีทีของแฟร์รารีที่สนามซิลเวอร์สโตนในการแข่งขันเอฟไอเอจีทีแชมเปียนชิป ฤดูกาล 2007 นับตั้งแต่นั้นเป็นต้นมา เขาได้เข้าร่วมการแข่งขันรถสปอร์ตรายการอื่น ๆ ร่วมกับบุตรชายของเขาได้แก่ลีโอและเกรก รวมถึงการแข่งขัน 24 ชั่วโมง เลอม็อง 2010 แมนเซลล์ได้รับพระราชทานเครื่องราชอิสริยาภรณ์จักรวรรดิบริติช ชั้นจตุรถาภรณ์เนื่องในเทศกาลปีใหม่ ค.ศ. 1991 และชั้นตติยาภรณ์เนื่องในเทศกาลปีใหม่ ค.ศ. 2012 เขายังมีชื่อบรรจุอยู่ในหอเกียรติยศกีฬาท้าความเร็วแห่งอเมริกาและหอเกียรติยศเอฟไอเอ

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด

### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

## หมายเหตุ

## อ้างอิง

## แหล่งข้อมูลอื่น

* 
* 
* 

หมวดหมู่:นักแข่งรถสูตรหนึ่งชาวอังกฤษ
หมวดหมู่:นักแข่งรถชาวอังกฤษ
หมวดหมู่:บุคคลจากเทศมณฑลวุร์สเตอร์เชอร์
หมวดหมู่:แชมป์โลกฟอร์มูลาวันประเภทนักขับ